
“Lihat betapa banyaknya alat mainan baharu yang saya ada,” kata Jimmy sang arnab kecil sambil melihat ke sekeliling biliknya.

Parti hari jadinya sudah berakhir dan biliknya penuh dengan hadiah.

“Oh, parti hari jadi kamu sangat menyeronokkan, Jimmy,”kata abang tengahnya.

“Mari bermain,” kata abangnya yang sulung. Dia mengambil kotak yang paling besar. “Ada kereta api yang besar di dalam!”

Tiba-tiba, Jimmy melompat bangun dan menyambar kotak itu. “Jangan sentuh! Ini kereta api saya!” jeritnya. “Semua hadiah ini adalah KEPUNYAAN SAYA!”

“Tapi, Jimmy,” kata abangnya yang sulung, “kita selalu bermain bersama. Apa terjadi kepada kamu hari ini?”

“Hari ini hari jadi SAYA. Dan semua ini adalah alat permainan SAYA,” jerit Jimmy.

“Lebih baik kita pergi bermain bola keranjang,” kata si abang sulung. Dia mengerling ke luar tingkap. “Hari ini cuaca baik dan cerah.”

Kedua-dua adik-beradik sang arnab mengambil bola dan menuju ke luar. Jimmy tinggal di biliknya bersendirian.

“Ya!” dia berteriak. “Sekarang semua alat permainan ini adalah kepunyaan saya! Saya boleh buat apa-apa sahaja yang saya mahu!”

Dia mengambil sebuah kotak besar dan membukanya dengan gembira. Di dalamnya dia menemui landasan kereta api dan kereta api baharu yang berwarna-warni. Dia hanya perlu meletakkan landasan kereta api itu bersama.

“Oh, kepingan ini sangat kecil!” katanya sambil memegang bahagian landasan kereta api. “Bagaimanakah saya patut menyambungkannya?”

Entah bagaimana dia membina landasan kereta api itu, tetapi ia menjadi bengkang-bengkok. Apabila dia  membuka suis kereta api baharunya yang berwarna-warni, ia tersangkut di laluan.

Jimmy melihat sekelilingnya dan ternampak sebuah kotak lain.

“Jangan risau. Saya ada

